РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  34

от заседание на Комисия ”Професионална квалификация, информационни технологии и статистика” на ВСС,
проведено на 30.09.2014 г.

Днес, 30.09.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗАМ.-ПРЕДСЕДАТЕЛ:     Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова
		Михаил Кожарев

На заседанието присъстваха експертните сътрудници към комисията: Светослав Неделчев –  началник отдел "ИОВСС" и Мирослава Чирпъкова – началник отдел "ИООСВ" - дирекция „ИТСС” при АВСС. 

1. ОТНОСНО: Писмо от Ивелина Николова – Главен секретар на Министерство на правосъдието относно сключване на тристранно споразумение между Министерство на правосъдието, Висш съдебен съвет и „Информационно обслужване” АД, за правомощията, задълженията и мястото за предоставяне на информационни услуги.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Висш съдебен съвет  няма ангажименти в посочения договор от 1999 г. с „Информационно обслужване” АД, свързани с помещения в сградата на Съдебната палата, в град София и не може да бъде участник в преуреждането им.
	1.2. Изпраща становището на Комисия по правни въпроси на ВСС, по компетентност.

2. ОТНОСНО: Обобщен Доклад – анализ на резултатите от проведена анкета, в изпълнение на решение на Комисия „Публична комуникация” по протокол № 3/14.01.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение Обобщения Доклад – анализ на резултатите от проведена анкета, в изпълнение на решение на Комисия „Публична комуникация” на ВСС със забележка за корекция и допълнение - Дирекция „Публична комуникация и протокол„ при АВСС предоставя въпросите за анкета за дейността на ВСС през 2013г. на дирекция „ИТСС” при АВСС за обработка и привеждането им във вид на електронна анкета, която се публикува в сайта на ВСС.  
2.2. Препоръчва на Комисия „Публична комуникация” на ВСС редакцията да бъде включена в текста на доклада.
2.3. Препоръчва на Комисия „Публична комуникация” на ВСС, при следващи такива или сходни задачи да укаже на Дирекция „Публична комуникация и протокол„ при АВСС предварително да съгласува с Дирекция „ИТСС” при АВСС необходимото технологично време за изпълнението им.
2.4. Изпраща решението на Комисия „Публична комуникация” на ВСС.

3.ОТНОСНО: Решение на Комисия по анализ и отчитане степента на натовареност на органите на съдебната власт на ВСС по предложение от председателя на Районен съд гр. Нови Пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение решението на Комисия по анализ и отчитане степента на натовареност на органите на съдебната власт на ВСС.
3.2. Приема решението на КАОСНОСВ - комисиите на ВСС „Публична комуникация”, „ПКИТС” и  „Правни въпроси” в годишните планове за дейността си през 2015 г. да заложат създаване на работна група с предмет на дейност засегнатите в предложението въпроси.

4.ОТНОСНО: Писмо от Милена Гунчева – председател на Центъра по спогодби и медиация към СРС и СГС с предложение за среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение предложението от Милена Гунчева – председател на Центъра по спогодби и медиация към СРС и СГС за среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието.

5.ОТНОСНО: Искане от председателя на Административен съд гр. Благоевград за закупуване на 3 броя UPS, 16 броя RAM-памети и 3 броя слушалки.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Целесъобразно е закупуването на 2 броя UPS на стойност х237.04 лв, 16 броя RAM-памети – 528.00 лв. и 3 броя слушалки – 56.10 лв. за нуждите на  Административен съд гр. Благоевград.
5.2. Изпраща искането от председателя на Административен съд гр. Благоевград на Комисия „Бюджет и финанси” на ВСС, по компетентност.

6.ОТНОСНО: Протокол от работна среща в Дирекция „Информационни системи и съдебна статистика” при АВСС.
В изпълнение на решение по протокол № 40, т. 79, от заседание на Висшия съдебен съвет, проведено на 18 септември 2014 г., с което се УКАЗВА на административните ръководители на съдилищата да извършват ежемесечен контрол относно обмена на данни между информационните системи и ядрото на ЕИСПП, в изпълнение на изискванията на  чл. 378, ал. 5 и чл. 379, ал. 3 от ЗСВ

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. ИЗПРАЩА на административните ръководители на всички съдилища Методика за начина на изготвяне на ежемесечния контрол по обмена на данни между информационните системи и ядрото на ЕИСПП.

7.ОТНОСНО: Решение на комисия „Бюджет и финанси” на ВСС относно осигуряване на софтуерен продукт за изпълнение изискванията на Закона за обществените поръчки и за определяне на двама служители от дирекция „ИТСС”, които да бъдат обучени за ползването на софтуерен продукт „ПроЗОП”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. ОПРЕДЕЛЯ за участие в обучение за ползване на софтуерен продукт „ПроЗОП”:
	- инж. Светослав Неделчев –  началник отдел "ИОВСС" - - дирекция „ИТСС” при АВСС;
	- инж. Мирослава Чирпъкова – началник отдел "ИООСВ" - дирекция „ИТСС” при АВСС.

	7.2. ИЗПРАЩА решението на комисия „Бюджет и финанси”.

8.ОТНОСНО: Писмо от председателя на Районен съд гр. Несебър относно извършена промяна в име на магистрат в програма за случайно разпределение на делата  „LawChoice” и в деловодна програма САС „Съдебно деловодство”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение писмото от председателя на Районен съд гр. Несебър относно извършена промяна в име на магистрат в програма за случайно разпределение на делата  „LawChoice” и в деловодна програма САС „Съдебно деловодство”.

9.ОТНОСНО: Уведомление от председателя на Районен съд гр. Никопол относно нов сайт с адрес: rs-nikopol.eu.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение уведомлението от председателя на Районен съд гр. Никопол относно нов сайт с адрес: rs-nikopol.eu.

10.ОТНОСНО: Обобщени статистически таблици за дейността на съдилищата за І-во полугодие на 2014 г.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

10.1. ПРИЕМА ЗА СВЕДЕНИЕ Обобщени статистически таблици за дейността на съдилищата за І-во полугодие на 2014 г.
10.2. Обобщените статистически таблици за дейността на съдилищата за І-во полугодие на 2014 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

11.ОТНОСНО: Покана от ТП „Фуджицу Текнолъджи Солюшънс ООД” за участие на 2-ма IT-представители от ВСС за посещение на Fujitsu Forum 2014 г., в гр. Мюнхен, Германия, който ще се проведе на 18-20 ноември 2014 г., включително.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. ОПРЕДЕЛЯ за посещение на Fujitsu Forum 2014 г., в гр. Мюнхен, Германия, който ще се проведе на 18-20 ноември 2014 г., включително:
	- инж. Светослав Неделчев –  началник отдел "ИОВСС" - - дирекция „ИТСС” при АВСС
	- инж. Мирослава Чирпъкова – началник отдел "ИООСВ" - дирекция „ИТСС” при АВСС

	11.2. Пътните разходи и разходите за 2 нощувки на командированите лица са за сметка на Fujitsu, като пътуването ще се извърши със самолет;

	11.3. Разходите за дневни за 3 дни на командированите лица са за сметка на ВСС;
	
	11.4. ИЗПРАЩА решението на комисия „Бюджет и финанси”, по компетентност.

12.ОТНОСНО: Сигнал от Георги Милков – председател на Център на НПО гр. Разград относно дейността на съдилища по образуване на съдебни дела и манипулиране на статистиката за натовареност – образуване на несъществуващи съдебни дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Изказва благодарност на г-н Георги Милков – председател на Център на НПО гр. Разград, за подадения сигнал.
12.2. Обръща внимание на председателите на Административен съд гр. Шумен, Окръжен съд гр. Габрово и Районен съд гр. Балчик да разграничават решението по Закона за достъп до обществена информация като индивидуален административен акт от съдебното решение.
12.3. Указва на председателите на съдилищата да не се допускат такива прецеденти.
12.4. Изразява становище, че по заявленията за достъп до обществена информация не следва да се образуват съдебни дела. Предлага да се включи в Указанията към правилника за администрацията в съдилищата и изпраща на Комисия по правни въпроси по компетентност.

13.ОТНОСНО: Писмо от Христо Иванов – Министър на правосъдието относно утвърждаване на План за действие за доизграждане на националната система за електронна сигурност на съдебните сгради, управлението и поддръжката на охранителните системи, обезпечаване на работата им с човешки и финансов ресурс и осигуряване на реакция на алармените сигнали от сигнално-охранителната техника, след отпадане на дейността СОД на МВР.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение писмото от Христо Иванов – Министър на правосъдието.
13.3. Изпраща на Комисия по правни въпроси на ВСС, по компетентност.

14.ОТНОСНО: Проект на писмо до директора на Главна дирекция „ГРАО” към МРРБ относно предоставяне на информация в електронен вид, необходима за обслужване дейността на бюрата съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Одобрява проекта на писмо до директора на Главна дирекция „ГРАО” към МРРБ.
14.2. Изпраща писмото до директора на Главна дирекция „ГРАО” към МРРБ относно предоставяне на информация в електронен вид, необходима за обслужване дейността на бюрата съдимост.

ПРЕДСЕДАТЕЛ
НА КОМИСИЯТА: /П/
РУМЕН ГЕОРГИЕВ